Source: https://addenda.ee/blogi-riigikohus-tls--107-loige-2-on-pohiseadusega-kooskolas
Timestamp: 2019-08-25 05:35:56+00:00
Document Index: 1349698

Matched Legal Cases: ['§ 107', '§ 107', '§ 107', 'kohus ', '§ 29', 'kohus ', '§ 107', '§ 109', 'Kohus ', 'kohus ', '§ 107', '§ 109']

Riigikohus: TLS § 107 lõige 2 on põhiseadusega kooskõlas - Addenda
Hiljutises blogi kandes oli juttu, kuidas Riigikohtus on pooleli menetlus hindamaks, kas töölepingu seaduse (TLS) § 107 lõige 2 on kooskõlas põhiseadusega. Riigikohtu üldkogu langetas selles küsimuses 14.05.2014 oma otsuse (kohtuasi nr 3-2-1-79-13).
TLSist tuleneb, et ebaseaduslikult lõpetatud töölepingut ei loeta ülesütlemisega lõppenuks - loetakse, et leping kehtib edasi. TLS § 107 lg 2 kohaselt lõpetab sellisel juhul töölepingu töötaja või tööandja taotlusel kohus või töövaidluskomisjon.
Sisuliselt annab viidatud säte tööandjale läbi töövaidlusorgani õiguse saavutada ebaseaduslikult lõpetatud lepingu osas ikkagi selle lõpetamine. Seega kui tööandja taotleb viidatud sätte alusel ebaseaduslikult lõpetatud töölepingu lõpetamist, siis tööle ennistamise kaudu endise olukorra taastamist ega poolte töösuhte jätkamise huvide kaalumist ei toimu, töövaidluskomisjonidel ja kohtutel on sellisel juhul ilma kaalutlusõiguseta lepingu lõpetamise kohustus. Riigikohtu üldkogu hindas, kas tööandjatele selliselt läbi ebaseadusliku lepingu lõpetamise kaudu lepingust vabanemise võimaluse andmine on kooskõlas Põhiseaduse § 29 lõike 1 esimese ja teise lausega (nn vabalt tegevusala, elukutse ja töökoha valimise põhiõigustega).
Kõrgeim kohus leidis, et TLS § 107 lõige 2 on kooskõlas põhiseadusega, kuivõrd TLS § 109 lõige 1 näeb sellisel viisil töölepingu lõpetamise puhuks ette kohustuse maksta töötajale 3 kuu keskmise töötasu ulatuses hüvitist ning annab töövaidlusorganile selle hüvitise vähendamise ja suurendamise õiguse. Kohus leidis, et nimetatud hüvitise saamise võimalus, arvestades töövaidlusorganite poolset selle suuruse muutmise õigust, on töötajate jaoks sellises olukorras piisavalt efektiivne õiguskaitsevahend.
Lisaks selgitas kohus TLS § 107 lõike 2 ja § 109 lõike 1 rakendamisega seonduvaid ka mitmeid muid tööandjate jaoks väga olulisi õiguslikke nüansse. Lahendiga on võimalik tutvuda Riigikohtu kodulehel: http://www.nc.ee/?id=11&tekst=222573292.
Kutsume Teid tutvuma ka järgmiste kasulike seminaridega:
Veebiseminar - Matemaagika ~ unikaalne loogika
14.08.14 kell 14.00 - 15.30 olete oodatud osalema veebismeinaril, kus on võimalus panna oma loogiline mõtlemine proovile!
Kas soovid ennast ja meeskonda sügiseks töölainele saada ning pea värskete mõtetega tööle rakendada? Siis tule ja osale veebiseminaril, mis aitab mõelda raamidest välja ning leida lahendusi.
Veebiseminar - Töötaja kahjunõude suurus tööandja vastu - mida ja kui palju võib töötaja tööandjalt nõuda, kus on piirid?
02.09.14 kell 11.00 - 12.00 toimub veebiseminar, kus vandeadvokaat Katrin Sarap annab teile ülevaate seisukoha muutustest, mille tõi kaasa käesolevas uudiskirjas kajastatud Riigikohtu otsus (kohtuasi nr 3-2-1-79-13) ja mis muudab olulisel määral senist praktikat eelkõige seoses töötaja hüvitise suurusega.
3.09.14 kell 11.00 – 12.00 toimub Addenda veebiseminari keskkonnas seminar, kus osaledes saate teada, millised on tööandja kohustused ja võimalused seoses uue nn töötamise registriga. Ärinõustamises ja tööõiguse alases nõustamises kogenud vandeadvokaat Annika Vait selgitab Teile muudatusest võrreldes senise registreerimise kohustusega ning tööandja aspektist.
Kesk-Euroopa suurim ettevõtlusfoorum FORUM ONE Leedus
23-24. oktoober 2014, Simens Arena, 25. oktoober 2014, LITEXPO
Eesmärk: Ära ole täiuslik, ole asendamatu. Tegemist on kesk-euroopa suurima foorumiga, kus astub üles kolme päeva jooksul rohkem kui 15 omaala tippspetsialisti maailma erinevatest paikadest.
Helen Tammesalu telefonil + 372 670 66 06 ning